2020.gada Noteikumi Nr.

Rīgā (prot. Nr. .§)

**Elektronisko smēķēšanas ierīču uzpildes mehānisma tehniskie standarti**

Izdoti saskaņā ar [Tabakas izstrādājumu, augu smēķēšanas produktu,
elektronisko smēķēšanas ierīču un to šķidrumu aprites
likuma](https://likumi.lv/ta/id/282077-tabakas-izstradajumu-augu-smekesanas-produktu-elektronisko-smekesanas-iericu-un-to-skidrumu-aprites-likums) [3.panta](https://likumi.lv/ta/id/282077-tabakas-izstradajumu-augu-smekesanas-produktu-elektronisko-smekesanas-iericu-un-to-skidrumu-aprites-likums#p3) piektās daļas 7.punktu

1. Noteikumi nosaka ar uzpildes tvertni uzpildāmas elektroniskās smēķēšanas ierīces uzpildes mehānisma tehniskos standartus.
2. Uzpildāmo elektronisko smēķēšanas ierīci un uzpildes tvertni atļauts laist tirgū, ja uzpildes mehānisms atbilst vienam no šādiem nosacījumiem:
	1. uzpildes mehānismam izmanto uzpildes tvertņu, kas sastāv no droši piestiprināta vismaz 9 milimetrus gara uzgaļa, kurš ir viegli ievietojams attiecīgās uzpildāmās elektroniskās smēķēšanas ierīces rezervuāra atverē un ir šaurāks nekā attiecīgā rezervuāra atvere, un plūsmas regulēšanas mehānisma, kas, novietots vertikālā stāvoklī un pakļauts atmosfēras spiedienam 20°C (± 5°C) temperatūrā, ļauj izplūst ne vairāk kā 20 nikotīnu saturoša vai nikotīnu nesaturoša šķidruma pilieniem minūtē;
	2. uzpildes mehānisms darbojas ar speciālu savienojuma sistēmu (doksistēmu), kas nikotīnu saturošam vai nikotīnu nesaturošam šķidrumam no uzpildes tvertnes ļauj izplūst uzpildāmās elektroniskās smēķēšanas ierīces rezervuārā tikai tad, kad uzpildāmā elektroniskā smēķēšanas ierīce un uzpildes tvertne ir savienoti.
3. Uzpildāmajai elektroniskajai smēķēšanas ierīcei un uzpildes tvertnei pievieno uzpildīšanas instrukciju ar shematiskiem attēliem.
4. Uzpildāmajai elektroniskajai smēķēšanas ierīcei un uzpildes tvertnei ar uzpildes mehānismu, kas minēts šo noteikumu 2.1.apakšpunktā, lietošanas instrukcijā norāda uzgaļa platumu vai rezervuāra atveres platumu tā, lai patērētājs varētu pārliecināties par uzpildes tvertnes un elektroniskās smēķēšanas ierīces saderību.
5. Uzpildāmajai elektroniskajai smēķēšanas ierīcei un uzpildes tvertnei ar uzpildes mehānismu, kas minēts šo noteikumu 2.2.apakšpunktā, lietošanas instrukcijā norāda speciālās savienojuma sistēmas (doksistēmas) veidus, ar kuriem ir saderīga attiecīgā uzpildāmā elektroniskās smēķēšanas ierīce un uzpildes tvertne.

Ministru prezidents Arturs Krišjānis Kariņš

Veselības ministre Ilze Viņķele

Iesniedzējs: Veselības ministre Ilze Viņķele

Vīza: Valsts sekretāre Daina Mūrmane - Umbraško